Ποδοσφαιρική Συνομοσπονδία Νοτίου Αμερικής

Η Ποδοσφαιρική Συνομοσπονδία Νοτίου Αμερικής (ισπανικά: Confederación Sudamericana de Fútbol, CSF, CONMEBOL, πορτογαλικά: Confederação Sul-Americana de Futebol, μεταγραφή: ΚΟΝΜΕΜΠΟΛ) αποτελείται από 10 ομοσπονδίες ποδοσφαίρου και αποτελεί τη διοργανώτρια αρχή του διεθνούς ποδοσφαίρου στην Νότια Αμερική. Διοργανωνει το Κόπα Λιμπερταδόρες για τους συλλόγους, και το Κόπα Αμέρικα για τις εθνικες ομαδες. Η CONMEBOL είναι ηπειρωτική συνομοσπονδία, υπεύθυνη σε ότι αφορά το ποδόσφαιρο στη Νότια Αμερική και είναι μία από τις έξι ηπειρωτικές συνομοσπονδίες της FIFA. Είναι παλαιότερη ηπειρωτική συνομοσπονδία στον κόσμο, ενώ τα κεντρικά γραφεία της βρίσκονται στο Λούκε της Παραγουάης. Η CONMEBOL είναι υπεύθυνη για την οργάνωση και τη διαχείρηση των μεγάλων διεθνών ποδοσφαιρικών διοργανώσεων της Νότιας Αμερικής. Με σύνολο 10 ομοσπονδίες μέλη, έχει τα λιγότερα μέλη όλων των συνομοσπονδιών στην FIFA. Οι εθνικές ομάδες της CONMEBOL έχουν κερδίσει εννέα Παγκόσμια Κύπελλα της FIFA (πέντε η Βραζιλία, με την Αργεντινή και την Ουρουγουάη να έχουν από δύο τρόπαια η καθεμία), ενώ οι σύλλογοι της CONMEBOL έχουν κερδίσει 22 Διηπειρωτικά Κύπελλα και τέσσερα Παγκόσμια Κύπελλα Συλλόγων. Η Αργεντινή και η Ουρουγουάη έχουν επίσης κερδίσει δύο χρυσά Ολυμπιακά μετάλλια. Είναι, μαζί με την UEFA, η ισχυρότερη συνομοσπονδία στον κόσμο. Τα προκριματικά του Παγκοσμίου Κυπέλλου της CONMEBOL έχουν βαθμολογηθεί ως τα πιο δύσκολα προκριματικά του κόσμου, καθώς διεξάγεται σε μορφή πρωταθλήματος, με όλες τις εθνικές ομάδες να αγωνίζονται μεταξύ τους σε εντός και εκτός έδρας αγώνες, τη συμμετοχή ορισμένων από τις κορυφαίες εθνικές ομάδες στον κόσμο, τις άσχημες κλιματολογικές συνθήκες, το μεγάλο υψόμετρο σε ορισμένες περιπτώσεις τις ισχυρές έδρες και τους θερμούς υποστηρικτές.

 Το 1916, η πρώτη διοργάνωση του Νοτιοαμερικανικού Πρωταθλήματος Ποδοσφάιρου, γνωστού σήμερα ως Κόπα Αμέρικα, πραγματοποιήθηκε στην Αργεντινή για τον εορτασμό της εκατονταετηρίδας από την Διακήρυξη της Ανεξαρτησίας της Αργεντινής. Οι τέσσερις συμμετέχουσες ομοσπονδίες αυτής της διοργάνωσης συγκεντρώθηκαν για να δημιουργήσουν επίσημα ένα διοικητικό όργανο για να διευκολύνει την οργάνωση των αγώνων. Έτσι, ιδρύθηκε CONMEBOL στις 9 Ιουλίου του 1916, την ημέρα εορτής της Ανεξαρτησίας της Αργεντινής, ύστερα από πρωτοβουλία του Ουρουγουανού Έκτος Ριβαδάβια, με την έγκριση των ποδοσφαιρικών ομοσπονδιών της Αργεντινής, της Βραζιλίας, της Χιλής και της Ουρουγουάης. Το ιδρυτικό συνέδριο στις 15 Δεκεμβρίου του ίδιου έτους επικύρωσε την απόφαση. Με την πάροδο των ετών, οι άλλες ομοσπονδίες ποδοσφαίρου στη Νότια Αμερική προσχώρησαν στη συνομοσπονδία, με τελευταία τη Βενεζουέλα το 1952. Η Γουιάνα, το Σουρινάμ και το γαλλικό υπερπόντιο διαμέρισμα της Γαλλικής Γουιάνας, ενώ ανοίκουν γεωγραφικά στη Νότια Αμερική, δεν αποτελούν μέλη της CONMEBOL. Αποτελούνται από ένα γαλλικό έδαφος, ένα πρώην βρετανικό έδαφος, και μια πρώην ολλανδική επικράτεια, και βρίσκονται κοντά στην Καραϊβική Θάλασσα, ενώ αποτελούν μέρος της Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής (CONCACAF), κυρίως για λόγους ιστορικούς, πολιτιστικούς και αθλητικούς. Αργεντινή Βενεζουέλα Βολιβία Βραζιλία Ισημερινός Κολομβία Ουρουγουάη Παραγουάη Περού Χιλή Το λογότυπο της CONMEBOL έχει υποστεί ορισμένες μεταβολές (αλλαγή της σημαίας της Βενεζουέλας το 2006), από την ίδρυση της Συνομοσπονδίας έως και σήμερα. Το 2016 παρουσιάστηκε ενα νέο λογότυπο για την επέτειο των εκατό χρόνων από την ίδρυση της συνομοσπονδίας. 1916–1936 Ουρουγουάη Έντορ Ριβαντάβια Γκόμες 1936–1939 Αργεντινή Λούις Ο. Σάλεσι 1939–1955 Χιλή Λούις Βαλενσουέλα Ερμοσίγια 1955–1957 Χιλή Κάρλος Ντίτμπορν Πίντο 1957–1959 Βραζιλία Ζοζέ Ράμος ντε Φρέιτας 1959–1961 Ουρουγουάη Φερμίν Σορουέτα 1961–1966 Αργεντινή Ραούλ Ο. Κολόμπο 1966–1986 Περού Τεόφιλο Σαλίνας Φούλερ 1986–2013 Παραγουάη Νικολάς Λέος 2013–2014 Ουρουγουάη Εουχένιο Φιγκερέδο 2014–2015 Παραγουάη Χουάν Άνχελ Ναπούτ 2015–2016 Ουρουγουάη Βίλμαρ Βαλντές (μεταβατικός - 2 μήνες) 2016–σήμερα Παραγουάη Αλεχάντρο Ντομίνγκες Οι διοργανώσεις της ΚΟΝΜΕΜΠΟΛ γίνονται ετησίως με εξαίρεση τις διεθνείς διοργανώσεις. Διοργανώσεις Ανδρών Σε επίπεδο εθνικών ομάδων Κόπα Αμέρικα Διασυλλογικές Κόπα Λιμπερταδόρες Κόπα Σουδαμερικάνα Ρεκόπα ΣουδαμερικάναΔιοργανώσεις Γυναικών Σε επίπεδο εθνικών ομάδων Κόπα Αμέρικα Διασυλλογικές Κόπα ΛιμπερταδόρεςΔιοργανώσεις Τμημάτων Υποδομής Άνδρες Πρωτάθλημα (Κ-20) Πρωτάθλημα (Κ-17) Πρωτάθλημα (Κ-15) Γυναίκες Πρωτάθλημα (Κ-20) Πρωτάθλημα (Κ-17)Ποδόσφαιρο σάλας Σε επίπεδο εθνικών ομάδων Άνδρες Κόπα Αμέρικα Γυναίκες Κόπα Αμέρικα Τμήματα Υποδομής Πρωτάθλημα (Κ-20)Ποδόσφαιρο άμμου Πρωτάθλημα Επίσημη ιστοσελίδα